ນາຍຫລິວ ຊ່ຽວໂບ ເຈົ້າຂອງລາງວັນໂນແບລ ຂະແໜງສັນຕິພາບ
ເຈົ້າຂອງລາງວັນໂນແບລ ຂະແໜງສັນຕິພາບຄົນລ່າສຸດ ຄົງ​ຈະໄປຮັບ ລາງວັນອັນມີກຽດນີ້ດ້ວຍຕົນເອງບໍ່ໄດ້ ເນື່ອງຈາກວ່າຜູ້ກ່ຽວກໍາລັງຮັບໃຊ້ ໂທດຈໍາຄຸກ 11 ປີ.
ນາຍຫລິວ ຊ່ຽວໂບ ອາຍຸ 54 ປີ ເປັນນັກຂຽນແລະເປັນຜູ້ປຸກລະດົມ ຕໍ່ສູ້ເພື່ອປະຊາທິປະ ໄຕໃນຈີນ ທີ່ມີປະສົບປະການມາເປັນເວລາດົນນານ ໃນໄລຍະ 20 ປີທີ່ຜ່ານມານີ້ ນາຍ ຫລິວແມ່ນໄດ້ເຂົ້າໆອອກໆຄຸກ ເກືອບວ່າເປັນປະຈໍາ ຍ້ອນການກ້າປາກກ້າເວົ້າຂອງລາວ ໃນການ ສະໜັບສະໜຸນໃຫ້ມີການປະຕິຮູບສິດທິມະນຸດແລະການເມືອງ ໃນປະເທດຈີນນັ້ນ ນາຍຫລິວ ຊ່ຽວໂບ ຜູ້ໄດ້ຮັບລາງວັນໂນແບລຂະແໜງສັນ ຕິພາບຄົນໃໝ່ລ່າສຸດ ຄົງຈະບໍ່ສາມາດໄປຮັບລາງວັນອັນ ມີກຽດນີ້ ດ້ວຍຕົນເອງໄດ້ ເນື່ອງຈາກວ່າເວລານີ້ຜູ້ກ່ຽວ ກໍາລັງຮັບໃຊ້ໂທດຈຳຄຸກ 11 ປີ ຢູ່ໃນຄຸກຈີນແຫ່ງນຶ່ງ ເມື່ອເດືອນທັນວາປີຜ່ານມານີ້ ເຈົ້າໜ້າທີ່ຈີນໄດ້ຕັດສິນວ່າ ນາຍຫລິວ ຊ່ຽວໂບ ມີຄວາມຜິດ ໃນຂໍ້ຫາສ້າງຄວາມປັ່ນ ປ່ວນເພື່ອໂຄ່ນລົ້ມລັດຖະບານ ແຕ່ບໍ່ໄດ້ໃຫ້ລາຍລະອຽດ ໃດໆເລີຍ ກ່ຽວກັບວ່ານາຍຫລິວໄດ້ລະເມີດກົດໝາຍມາດ ກາໃດຂອງຈີນນັ້ນ ຜູ້ກ່ຽວໄດ້ຖືກຈັບແລະກັກຂັງໄວ້ ເມື່ອ ນຶ່ງປີກ່ອນໜ້ານັ້ນ ຄືໃນເດືອນທັນວາປີ 2008 ບໍ່ດົນກ່ອນ ການພິມເຜີຍແຜ່ອັນທີ່ເອີ້ນວ່າ ກົດບັດ 08 ຊຶ່ງເປັນກົດບັດ ທີ່ນາຍຫລິວ ໄດ້ຊ່ວຍຮ່າງຂຶ້ນມາ ທີ່ຮຽກຮ້ອງໃຫ້ມີການ ປະຕິຮູບການເມືອງຢ່າງກວ້າງຂວາງ ໃນຈີນ ນາຍບາວ ຕົງ ຜູ້ຮ່ວມລົງນາມໃນກົດບັດ 08 ແຕ່ເລີ່ມແລກ ຜູ້ນຶ່ງ ເວົ້າວ່າ ລາວຄິດວ່າ ການທີ່ນາຍຫລິວໄດ້ຮັບລາງວັນ ໂນແບລນັ້ນ ຖືວ່າເປັນສິ່ງທີ່ຍິ່ງໃຫຍ່ອັນນຶ່ງສໍາລັບຈີນ ນາຍບາວເວົ້າວ່າ ຜ່ານກົດບັດ 08 ນັ້ນ ນາຍຫລິວໄດ້ຮຽກຮ້ອງໃຫ້ ລັດຖະບານຈີນຮັບຜິດ ຊອບ ຕໍ່ລັດຖະທຳມະນູນຂອງປະເທດຊາດ ແລະຮັບຜິດຊອບຕໍ່ປະຊາຊົນຈີນ ລາວເອີ້ນຄວາມພະຍາຍາມອັນນີ້ ວ່າເປັນການປະກອບສ່ວນເຂົ້າໃນສັນຕິພາບໂລກ ນາຍບາວເປັນເຈົ້າໜ້າທີ່ຂັ້ນສູງທີ່ສຸດຂອງຈີນ ທີ່ໄດ້ຖືກຈໍາ ຄຸກ ລຸນຫລັງການກວາດລ້າງພວກປະທ້ວງຢ່າງນອງ ເລືອດ ໃກ້ໆຈະຕຸລັດຕຽນອັນເໝິນ ໃນປີ 1989 ນັ້ນ ນາຍຫລິວເອງກໍໄດ້ຖືກໂທດຈໍາຄຸກ ທີ່ພົວພັນກັບການປະ ທ້ວງໃຫຍ່ຄັ້ງປີ 1989 ນັ້ນເຊ່ນກັນ ຕໍ່ມາ ນາຍຫລິວກໍ ໄດ້ຖືກຈໍາຄຸກອີກ ຍ້ອນໄດ້ຂຽນບົດຄວາມ ທີ່ຕັ້ງຄໍາຖາມ ກ່ຽວກັບລະບົບພັກການເມືອງ ພຽງພັກດຽວຂອງຈີນ ນັ້ນ ນາງ ຫລິວ ເຊຍ ພັນລະຍາຂອງນາຍຫລິວ ກ່າວວ່າ ນາງຮູ້ສຶກຕື້ນຕັນໃຈນໍາການສະໜັບສະໜຸນທັງໝົດທີ່ນາງໄດ້ຮັບ ໃນລະຫວ່າງການພິຈາ ລະນາ ມອບລາງວັນໂນແບລໃຫ້ສາມີຂອງນາງນັ້ນ ນັບຕັ້ງແຕ່ນາຍຫລິວຖືກຈໍາຄຸກ ເທື່ອຫລ້າສຸດນີ້ ນາງຫລິວເຊຍໄດ້ຮັບອະນຸຍາດ ໃຫ້ເຂົ້າຢ້ຽມຢາມສາມີ ເດືອນລະເທື່ອ ນາງຫລິວເຊຍເວົ້າວ່າ ສາມີຂອງນາງມີຈິດໃຈແລະກໍາລັງໃຈດີຢູ່ ຕະຫລອດເວລາ ແຕ່ກໍມີ ບັນຫາສຸຂະພາບ ໂຮມທັງເປັນໂຣກຕັບ ການສະໜັບສະໜຸນສໍາລັບນາຍຫລິວ ບໍ່ແມ່ນ ມີຢູ່ທົ່ວໄປ ພວກຊາວຈີນທີ່ຄັດຄ້ານລັດຖະ ບານບາງຄົນ ທີ່ອາໃສຢູ່ຕ່າງປະເທດ ບໍ່ເຫັນ ພ້ອມນໍາການມອບລາງວັນໂນແບລ ໃຫ້ນາຍ ຫລິວ ແລະໄດ້ພາກັນຂຽນຈົດໝາຍເປີດຊອງ ກ່າວຫານາຍຫລິວວ່າ ໃສ່ຮ້າຍເພື່ອນນັກ ເຄື່ອນໄຫວນໍາກັນ ແລະບໍ່ແຂັງກະດ້າງພໍກັບ ພວກຜູ້ນໍາຈີນນັ້ນ ທາງລັດຖະບານຈີນເອງ ກໍໄດ້ສະແດງການຄັດຄ້ານຂອງຕົນອອກມາ ຢ່າງແຈ້ງຂາວ ໃນການຖະແຫລງຂ່າວເມື່ອໝໍ່ໆມານີ້ ທ່ານນາງ ຈຽງ ຢູ ໂຄສົກລັດຖະບານຈີນ ບໍ່ໄດ້ເອີ່ຍຊື່ນາຍຫລິວ ແຕ່ກ່າວວ່າ ນາຍຫລິວບໍ່ເໝາະສົມ ທີ່ຈະໄດ້ຮັບລາງວັນໂນແບລ ເນື່ອງຈາກຜູ້ກ່ຽວຝ່າຝືນກົດໝາຍ ທ່ານນາງຈຽງກ່າວຕໍ່ໄປວ່າ ທ່ານນາງເຊື່ອວ່າ ລາງວັນໂນແບລຂະແໜງສັນຕິພາບ ຄວນຈະ ມອບໃຫ້ຜູ້ທີ່ທໍາງານ ເພື່ອສົ່ງເສີມຄວາມຖືກຕ້ອງປອງດອງແລະກົມກຽວກັນ ໃນລະຫວ່າງຊົນ ເຜົ່າ ສົ່ງເສີມມິດຕະພາບໃນທົ່ວໂລກ ແລະການລົດຜ່ອນອາວຸດ ຢູ່ທີ່ສະຫະລັດນັ້ນ ບັນດາສະມາຊິກລັດຖະສະພາ ໄດ້ພາກັນຮຽກຮ້ອງ ໃຫ້ປະທານາທິບໍດີ ໂອບາມາ ຍົກເອົາກໍລະນີຂອງນາຍຫລິວຂຶ້ນມາສົນທະນາ ເວລາທ່ານພົບປະກັບປະທານາ ທິບໍດີຈີນ ທ່ານ ຫູຈິນເຖົາ ທີ່ກອງປະຊຸມສຸດຍອດ ຈີ 20 ໃນເດືອນພະຈິກ ຄືເດືອນໜ້ານີ້ ທ່ານ Patrick Poon ແຫ່ງສູນກາງ PEN ຂອງຊາວຈີນອິສະລະ ຊຶ່ງເປັນອົງການຊົມລົມ ພວກນັກຂຽນ ກ່າວວ່າ ທ່ານຄິດວ່າລາງວັນໂນແບລຈະເຮັດໃຫ້ເກີດຄວາມສົນໃຈຫລາຍຂຶ້ນ ກ່ຽວກັບຄວາມຄິດຂອງນາຍຫລິວ ຢູ່ພາຍໃນຈີນເອງ ຊຶ່ງທ່ານ ພູນ ກ່າວຕື່ມວ່າ: ໃນເບື້ອງຕົ້ນນັ້ນ ກົດບັດ 08 ໄດ້ຖືກລົງນາມ ໂດຍພວກປັນຍາຊົນ ທະນາຍຄວາມ ຊາວ ໄຮ່ຊາວນາ ແລະກໍາມະກອນ 300 ຄົນ ແຕ່ຕໍ່ມາ ໄດ້ມີການນໍາເອົາເອກະສານສະບັບນີ້ ອອກໝຸນວຽນໃນອິນເທີແນດ ແລະເວລານີ້ ແມ່ນມີລາຍເຊັນສະໜັບສະໜູນຮອດ ສິບພັນ ແລ້ວ